Sulev Jürgenson

Sulev Jürgenson (10. november 1947 Vastemõisa vald, Suure-Jaani kihelkond, Viljandimaa – 31. august 2022) oli eesti poksija.

Poksi harrastas aastatel 1960–1974. Tallinna Kalevis oli tema treener Artemi Tepp; Nõukogude Läänemere laevastiku spordiklubis ja Dünamos on tema treener olnud Karl Leman ja aastatel 1967–1974 Aniss Murtazin. Poksis ka Tartu Kalevi eest. Oma 213 poksikohtumisest võitis 142.Rein Pajur. "Poksi lugu". Tallinn 2018. Lk 423

Võitis 1972. aastal Eesti NSV täiskasvanute meistrivõistlustel II keskkaalus (kuni 75 kg) esikoha ja tuli Eesti NSV meistriks. Sai aastatel 1970–1974 Eesti NSV täiskasvanute meistrivõistlustel I keskkaalus (kuni 71 kg) ja II keskkaalus (kuni 75 kg) kaks 2. kohta ja kaks 3. kohta.

1974. aasta Sõpruse auhinna sarjas kohtusid Leningradi ja Eesti NSV poksikoondis. II keskkaalus (kuni 75 kg) Eesti NSV eest poksima pidanud Gennadi Tolmatšovi (kes oli tollal ka NSV Liidu koondise liige, kuid ravis käevigastust) asendas Sulev Jürgenson, kes polnud pikemat aega põhjalikult treenida saanud. Treenimatusele vaatamata poksis ta suurepäraselt Leningradi rahvusvahelise turniiri kahekordsele võitja Vladimir Redkini vastu ja võitis oma kohtumise.Arvo Simonlatser. "Sõpruse auhinnale. Ka viimase ala võitis Leningrad". Spordileht nr 141, 2. detsember 1974. Lk 5 

Tunnustus
1962 Kilingi-Nõmme lahtise ringi parim tehnikapoksija (võitis kukk-kaalus (kuni 54 kg)Artemi Tepp. "Linnadest ja rajoonidest". Spordileht nr 94, 30. november 1962. Lk 4  
1963 Pärnu "Jõu" lahtise ringi parim tehnikapoksijaR. Aru. "Pärnus avati poksihooaeg kohaliku «Jõu» poolt korraldatud «lahtise ringiga»...". Spordileht nr 95, 11. november 1963. Lk 3

Viited

Välislingid
Sulev Jürgensoni sporditulemused
Profiil. Geni.com

Kategooria:Eesti poksijad
Kategooria:Sündinud 1947
Kategooria:Surnud 2022